19/09/2018 | Administración LocalMunicipal
Fene
Secretaría
Bases reguladoras e convocatoria do proceso selectivo para a selección, en réxime de funcionario/a interino/a, dun/dunha oficial sepultureiro/a e configuración dunha lista de aspirantes para esta praza

ANUNCIO BASES REGULADORAS E CONVOCATORIA DO PROCESO SELECTIVO PARA A SELECCIÓN, EN RÉXIME DE FUNCIONARIO/A INTERINO/A, DUN/DUNHA OFICIAL SEPULTUREIRO/A E CONFIGURACIÓN DUNHA LISTA DE ASPIRANTES PARA ESTA PRAZA Mediante Resolución da alcaldía 1091/2018 convocouse o proceso selectivo para a selección, en réxime de funcionario/a interino/a, dun/dunha oficial sepultureiro/a e configuración dunha lista de aspirantes, mediante o sistema de concurso-oposición, acordándose o que segue: PRIMEIRO.–Aprobar as bases reguladoras da convocatoria de selección nos seguintes termos: “CONVOCATORIA E BASES REGULADORAS DO PROCESO SELECTIVO PARA A SELECCIÓN, EN RÉXIME DE FUNCIONARIO/A INTERINO/A, DUN/DUNHA OFICIAL SEPULTUREIRO, E CONFIGURACIÓN DUNHA LISTA DE ASPIRANTES PARA ESTA PRAZA.1. Obxecto. A presentes bases teñen por obxecto a regulación da convocatoria do proceso selectivo para a selección como funcionario/a interino para a substitucións transitoria do funcionario interino ocupante dunha praza de oficial sepultureiro/a e da que se derivará, asemade, a constitución dunha lista de aspirantes para posibles e futuros nomeamentos de persoal funcionario interino, coa dita condición de oficial sepultureiro/a, e nos supostos en que legalmente procedan.2. Características profesionais e retributivas. Denominación: Oficial Sepultureiro/a. Clasificación: Escala de Administración Especial, subescala servizos especiais, grupo C, subgrupo C2. Xornada de traballo: Completa, segundo horarios fixados para o servizo. Funcións: As correspondentes ao posto e servizo de adscrición, segundo RPT vixente e/ou instrumento organizativo equivalente e vixente en cada momento, e que resulten propias da súa capacitación profesional e legal. Retribucións: As básicas propias do seu grupo/subgrupo de clasificación profesional, así como as complementarias (destino e específico) fixadas, para o posto correspondente, na RPT vixente (e sen prexuízo daquelas de índole variable ás que, no seu caso, se poida ter dereito). 3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título de graduado/a en educación secundaria obrigatoria (Lei orgánica 2/2006, de 3 de maio, de educación), graduado/a en educación secundaria (Lei 1/1990, de 3 de outubro, de ordenación xeral do sistema educativo), graduado/a escolar ou técnico/a auxiliar (Lei 14/1970, de 4 de agosto, xeral de educación e financiación da reforma educativa) ou bacharelato elemental (plan 1957): ou equivalentes. c) Non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Estar en posesión do CELGA 3, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 3, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no segundo exercicio da fase de oposición reflitido nas bases, e que cualificará ao/á aspirante como apto ou non apto. g) Estar en posesión do carné de conducir clase B.4. Presentación de solicitudes. As solicitudes/instancias para tomar parte no proceso selectivo presentaranse, conforme ao modelo que figura como Anexo I das presentes bases, no rexistro xeral do Concello, en horario de atención ao público (de 09:00 a 14:00 horas) e no prazo de dez (10) días hábiles contados a partir do día seguinte ao da publicación da convocatoria no BOP. Igualmente, as ditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude/instancia os/as aspirantes deberán achegar inescusablemente a seguinte documentación: – Copia do DNI, pasaporte ou documento de identificación equivalente e acreditativo da nacionalidade do aspirante. – Copia do título requirido para acceder ó proceso selectivo, con arranxo ao sinalado no apartado 3. b). – Copia da acreditación documental de posuír, de ser o caso, o coñecemento da lingua galega requirido, con arranxo ao sinalado no apartado 3. f). – Documentos que acrediten os méritos alegados para a fase de concurso conforme á base 8.1. – Carné de conducir clase B.5. Admisión de aspirantes. Rematado o prazo de presentación de instancias, a Alcaldía aprobará a lista provisional de aspirantes admitidos/as e excluídos/as que se fará pública no taboleiro de anuncios e na web municipais. Na dita Resolución indicarase o nome, apelidos e DNI dos/as admitidos/as e excluídos/as e, no seu caso, as causas de exclusión. Os/as aspirantes excluídos/as, así como os omitidos na relación de admitidos ou excluídos, disporán dun prazo de 2 días hábiles, que comezará a contar dende o día seguinte ao da publicación da resolución no taboleiro de edictos e na páxina web municipal, para corrixir os defectos que motivaran a súa exclusión ou a súa omisión da lista de admitidos. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións/emendas serán aceptadas ou rexeitadas por resolución da Alcaldía (que será obxecto de nova publicación no taboleiro de edictos e na web municipais), e na que se aprobará a lista definitiva de admitidos/as e excluídos/as; na mesma, tamén se determinará a composición nominativa do tribunal cualificador.6. Tribunal cualificador. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (nomeadamente, artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes, e a súa composición nominativa concreta será fixada xunto coa resolución de aprobación da listaxe definitiva de admitidos/excluídos: – Presidenta/e (titular e suplente): unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. – 3 vogais (titulares e suplentes): tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. – Secretaria/o, a (titular e suplente): Secretaria do Concello de Fene ou persoa que legalmente lle substitúa e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran as ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos). O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo ( e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados.7. Comezo e criterios xerais do desenvolvemento do proceso selectivo. O sistema selectivo empregado será o concurso-oposición, no que a fase de concurso precederá á de oposición. Os sucesivos anuncios sobre desenvolvemento da fase de concurso e oposición, así como aqueloutros anuncios que poidan proceder, efectuarase no taboleiro de edictos e na web municipais. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo.8. Sistema selectivo. O sistema selectivo empregado será o concurso-oposición, no que a fase de concurso precederá á de oposición.8.1. Fase de concurso: A fase de concurso consistirá na valoración dos méritos indicados a continuación, xunto co sistema de baremación aplicable, e ata un máximo total de 8 puntos. a) Experiencia profesional, ata un máximo de 5 puntos: a.1) Polos servizos prestados para a Administración Local, ou calquera outra Administración ou entidade do Sector Público, desempeñando prazas/postos/categorías adscritos ao servizo de cemiterio (tanto en réxime funcionarial como laboral): 0,15 puntos por cada mes completo de servizos prestados, e ata un máximo de 3 puntos. a.2) Polos servizos prestados, en entidade privada/empresa, desempeñando prazas/postos/categorías ou funcións adscritos ao servizo de cemiterio (tanto en réxime funcionarial como laboral): 0,10 puntos por cada mes completo de servizos prestados, e ata un máximo de 2 puntos. Para a acreditación dos méritos anteditos deberase achegar a seguinte documentación xustificativa (orixinais ou copias debidamente cotexadas): a.1) Xustificación do traballo efectuado na Administración Pública: – No caso de servizos prestados en réxime laboral, mediante contrato de traballo, xunto con certificación de vida laboral acreditativa de ditos servizos e expedida pola tesourería xeral da seguridade social. – No caso de que os servizos prestados fosen como funcionario, mediante resolución do nomeamento e/ou a toma de posesión, xunto con certificación de vida laboral acreditativa de ditos servizos e expedida pola tesourería xeral da seguridade social. En todo caso, desta documentación xustificativa debera concluírse, de xeito claro e expreso, as prazas/postos/categorías e/ou funcións desempeñados. De non ser así, o/a aspirante deberá achegar, a maiores, certificación acreditativa de dita circunstancia expedida polo funcionario/a, órgano ou persoal da entidade en cuestión e competente ao efecto a.2) Xustificación do traballo efectuado no sector privado: – Mediante vida laboral e contrato de traballo (no seu defecto, certificado de empresa para solicitude de prestacións por Desemprego). – Aqueles aspirantes que traballen no Réxime Especial de Traballadores Autónomos deberán aportar Vida Laboral actualizada, onde consten os períodos de cotización e o epígrafe da actividade económica, así como a alta no Rexistro Especial de Traballadores Autónomos ou certificado do IAE, con especificación de epígrafe da actividade, de cada un dos períodos recollidos no certificado de vida laboral. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. En caso de acreditación de períodos de traballo por días, un mes virá determinado pola acumulación de 30 días de traballo. Non se terán en conta outras formas de acreditación dos servizos diferentes das anteriormente sinaladas, e en ningún caso un certificado de servizos prestados poderá substituír ao contrato de traballo ou a resolución de nomeamento e/ou a toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, de tal xeito que a que se presente fora do mesmo será considerada unha achega de nova documentación realizada fora de prazo e, polo tanto, non será tida en conta. b) Formación relacionada, ata un máximo de 3 puntos: Será obxecto de valoración as actividades formativas directamente relacionadas coas funcións e perfil profesional propios da vacante convocada e que teñan sido impartidas ou organizadas/promovidas polas Administracións Públicas ou entidades/organismos dependentes ou colaboradores das mesmas (aos ditos efectos formativos), ou que conten con recoñecemento/homologación oficial. A valoración de dita formación realizarase conforme ao seguinte baremo, e ata un máximo de 3 puntos: − Cunha duración de 10 a 50 horas: 0,1 puntos. − Cunha duración de 51 a 100 horas: 0,2 puntos. − Cunha duración de 101 a 200 horas: 0,5 puntos. − Cunha duración de 201 a 300 horas: 1 punto. − Cunha duración superior a 301 horas: 1,5 puntos. Para a acreditación desta formación deberase achegar o título correspondente ou certificado da entidade/organismo que realizou a actividade formativa (mediante orixinais ou copias debidamente cotexadas) Non serán valorados os cursos de menos de 10 horas, nin a asistencia a xornadas, seminarios, simposios ou similares. Nos documentos acreditativos da realización dos cursos deberá constar a data de realización dos mesmos, así como a súa duración (en horas); de non figurar ditos extremos, non serán obxecto de valoración. Valoraranse por unha soa vez os diferentes cursos relativos a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado.8.2. Fase de oposición. A oposición implicará o desenvolvemento, por todos os aspirantes, de dous exercicios de carácter obrigatorio e eliminatorio; xunto con outro unicamente obrigatorio para os que non acrediten estar en posesión do nivel de coñecemento de galego requirido (CELGA 3, ou equivalente). 1.º.–Exercicio obrigatorio e eliminatorio. Consistirá na resolución por escrito dun cuestionario tipo test composto por 50 preguntas, máis 5 de reserva, con 4 respostas alternativas, sendo só unha delas a correcta, relacionado co contido funcional do posto e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 75 minutos. A proba cualificarase de 0 a 20 puntos, debéndose obter unha puntuación mínima de 10 puntos para superalo. A cada pregunta contestada correctamente outorgarásenlle 0,40 puntos, e ás incorrectas 0 puntos; e por cada tres respostas incorrectas se descontará unha correcta.2.º.–Exercicio obrigatorio e eliminatorio. Consistirá na realización, no tempo máximo de 30 minutos, dunha proba práctica que será fixada polo Tribunal, tendo en conta as funcións propias da praza. Este exercicio cualificarase de 0 a 10 puntos, e será preciso acadar unha puntuación mínima de 5 puntos para superalo.3.º.–Exercicio obrigatorio e eliminatorio para os que non acrediten estar en posesión do nivel de coñecemento de galego requirido (CELGA 3, ou equivalente). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido (CELGA 3), nos termos do previsto no apartado 3. f) das presentes normas, deberán realizar unha proba específica de coñecemento de lingua galega. A dita proba consistirá en traducir un texto (facilitado polo Tribunal, inmediatamente antes de celebrarse a proba), e sen axuda de dicionario, do castelán ao galego. Esta proba terá unha duración máxima de 30 minutos e cualificará ao/ás aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os/as aspirantes que non acrediten posuír o CELGA 3 (ou equivalente), ou que, alternativamente, non teñan sido declarados aptos na proba específica de galego, non superarán o proceso.8.3. A puntuación final da oposición obterase sumando as puntuacións acadadas na fase de concurso e na de oposición; a dita suma só procederá no caso dos aspirantes que teñan superado os exercicios da fase de oposición. No caso de empate na puntuación total terase en conta, prioritariamente, a puntuación obtida no exercicio obrigatorio para todos os aspirantes da fase de oposición. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano en curso. Nos apelidos compostos coa preposición de, da, de la, d’. a mesma non será tida en conta (por exemplo: Encarnacion Pilar Guilemany Lampert. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome.9. Finalización do proceso selectivo. Nomeamento do/a aspirante seleccionado, toma de posesión e aprobación da bolsa de traballo. Finalizado o proceso selectivo, o Tribunal fará pública (mediante anuncio no taboleiro de edictos e páxina web municipais) a puntuación final total dos/as candidatos/as que teñan superado o proceso selectivo (por ter superado os exercicios da fase de oposición). Propoñendo, asemade, o nomeamento como funcionario/a interino/a daquel que, por ter acadado a maior puntuación (ou térselle aplicado o sistema de desempate indicado no punto anterior), procedería seleccionar; proposta que se elevará á Alcaldía, para que, con arranxo ás competencias recoñecidas ao efecto, proceda resolver o correspondente nomeamento. Así mesmo, os/as aspirantes finalmente non seleccionados, pero que tiveran superado todas as probas da oposición, serán propostos polo Tribunal, por orde descendente de puntuación, para a creación dunha bolsa de traballo (tendo en conta que, nos supostos de empate, aplicarase o criterio de desempate fixado na base 8.3.); e considerando que o/a aspirante que teña sido seleccionado/a para este primeiro nomeamento como funcionario interino, cando cese no mesmo, reintegrarase á bolsa de traballo na posición ordinal que lle corresponda por puntuación. O obxecto e normas de funcionamento desta bolsa se fixan no apartado seguinte destas bases. O/A aspirante seleccionado/a deberá achegar no prazo improrrogable de tres días hábiles -salvo que se indique outro distinto- e a contar desde a súa publicación na páxina web do Concello, un certificado médico acreditativo de que ten a capacidade funcional necesaria para o desempeño das tarefas do posto de oficial sepultureiro e declaración xurada de non estar incurso/a en incompatibilidade para ser persoal das Administracións Públicas e non ter sido separado nin inhabilitado do servizo público. No caso de que o/a aspirante seleccionado/a non presente a documentación requirida ou o resultado do recoñecemento médico fose “non apto” procederase a requirir ó/á seguinte aspirante por orde de puntuación.10.–Bolsa de traballo. Obxecto e funcionamento. Na resolución de nomeamento como persoal funcionario interino do aspirante finalmente seleccionado, tamén se procederá á aprobación da lista de aspirantes derivada do proceso selectivo desenvolto, integrada polos/as aspirantes finalmente non seleccionados, pero que tiveran superado todas as probas da oposición, e por orde descendente de puntuacións (tendo en conta que, nos supostos de empate, aplicarase o criterio de desempate fixado na base 8.3.). Esta bolsa de traballo habilitará a dispoñibilidade dunha listaxe de aspirantes para posibles e futuros nomeamentos de persoal funcionario interino, coa dita condición de oficial sepultureiro/a, e nos supostos en que legalmente procedan. En todo caso, o recurso aos ditos nomeamentos interinos deberá adecuarse e aterse aos criterios, requisitos e supostos previstos pola normativa aplicable, ao efecto, en cada momento; e, concretamente, e segundo o marco normativo actualmente vixente, ao disposto nos artigos 10 e 11 do Texto Refundido da Lei do Estatuto Básico do Empregado Público (TREBEP); 23, 24 e 25 da Lei 2/2015 do emprego público de Galicia (LEPG); e artigo 19. dous. da Lei 6/2018, de 3 de xullo, de Presupostos Xerais do Estado para o ano 2018 (ou previsións normativas concordantes e/ou substitutivas dos mesmos). Debendo figurar no expediente correspondente, asemade, a previa acreditación da existencia de crédito adecuado e suficiente. A aprobación e entrada en vigor efectiva desta bolsa de traballo anulará calquera outra de obxecto e/ou características equivalentes que poida existir no Concello: e terá unha vixencia de tres anos (contados dende a data da súa aprobación), agás que o dito prazo de duración teña rematado sen terse realizado nova convocatoria para a configuración da nova lista substitutiva; suposto particular no que se entenderá prorrogada ata a definitiva e efectiva entrada en vigor da lista substitutiva. En todo caso, esta bolsa quedará anulada automaticamente, xa sexa antes ou despois dos tres anos de vixencia previstos, coa entrada en vigor efectiva doutra que a veña substituír (por satisfacer/ter o mesmo obxecto). O funcionamento da lista rexerase polas seguintes normas: – Os chamamentos realizaranse por vía telefónica. En aras de garantir este procedemento o/a interesado/a deberá comunicar ó concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a ser contratado ou nomeado, segundo o caso. De non atender ó chamamento, unha vez realizadas como mínimo dúas chamadas, entenderase que o aspirante non ten disposición a ser contratado ou nomeado.  De manifestar a súa disposición, á alcaldía ditará resolución de nomeamento -a resolución será publicada na páxina web do concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)- para que presente, con carácter previo á toma de posesión, certificado médico en impreso oficial do Colexio de Médicos e asinado por un colexiado en exercicio no que conste expresamente que ten a capacidade funcional necesaria para o desempeño das tarefas de oficial sepultureiro/a e declaración xurada de non estar incurso/a en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o aspirante non presenta a documentación requirida, o resultado do recoñecemento médico fose “non apto” ou non toma posesión da praza de funcionario/a interino/a, quedará sen efecto o nomeamento realizado, pasando a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso retornará ao posto que lle corresponda na lista creada.  De non manifestar a súa disposición, pasarase a chamar ó seguinte aspirante da lista. – Ó cesar como funcionario/a interino/a, o/a aspirante retornará ao posto que lle corresponda na lista creada.11.–Incidencias e réxime de recursos. En todo o non previsto nas presentes bases xerais, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. A Resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da Xurisdición Contencioso-Administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123, 124 e 30 da Lei 39/2015, do 1 de outubro, do procedemento administrativo común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015, do 1 de outubro, do procedemento administrativo común das Administracións Públicas). Anexo I.–MODELO DE INSTANCIA/SOLICITUDE D./D.ª ______________________________________________________________________________, con DNI _____________________________ e domicilio en __________________________________________________________________________________________, n.º ____, piso ____, C. P. ___________, da localidade _________________________, con teléfono __________________, e correo electrónico _____________________________________. EXPOÑO: I. Que desexo participar no proceso selectivo convocado polo Concello de FENE para a SELECCIÓN, EN RÉXIME DE FUNCIONARIO/A INTERINO/A, DUN/DUNHA OFICIAL SEPULTUREIRO, E CONFIGURACIÓN DUNHA BOLSA DE TRABALLO PARA ESTA PRAZA II. Que declaro, baixo a miña responsabilidade, reunir todos os requisitos esixidos para poder participar neste proceso selectivo (referidos á data de finalización do prazo sinalado para a presentación desta solicitude), segundo o previsto no apartado terceiro das bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Polo exposto, SOLICITO: Ser admitido no dito proceso selectivo; achegando, para estes efectos, e con arranxo ao disposto no apartado cuarto da bases reguladoras, a seguinte documentación;  Copia do DNI, pasaporte ou documento de identificación equivalente e acreditativo da miña nacionalidade.  Copia dos títulos requiridos para poder formar parte do proceso selectivo, con arranxo ao sinalado no apartado 3. b) das bases reguladoras.  Copia do documento acreditativo de estar en posesión do CELGA 3, ou equivalente, con arranxo ao sinalado no apartado 3. f) das presentes bases.  Si ____  Non ____  Relación dos méritos alegados (acompañada dos xustificantes/documentos acreditativos dos mesmos, con orixinais ou copias cotexadas), e presentados con arranxo a orde que se fixa no apartado oitavo das bases reguladoras. • Copia do carné de conducir clase B. Fene, ____ de ____________ de 2018. Asdo. …………………………………. SR. ALCALDE DO CONCELLO DE FENE Anexo II.–TEMARIO 1. Réxime constitucional e autonómico. A constitución española de 1978: Estrutura. Dereitos fundamentais e liberdades públicas. Referencias e previsións ao respecto do réxime e administración local. O Estatuto de Autonomía de Galicia. Estrutura. Referencias e previsións ao respecto do réxime e administración local.2. Réxime local: Organización municipal. Competencias dos municipios. Servizos mínimos/básicos.3. Procedemento administrativo. O procedemento administrativo: Iniciación, ordenación, instrución e terminación. Especial referencia ao silencio administrativo. Términos e prazos. Os recursos administrativos: Concepto, clases e momento da presentación. O acto administrativo: Concepto e clases. Notificación e publicación dos actos administrativos.4. O orzamento da entidades locais: Concepto. Estrutura. Formación e aprobación. Tramitación ordinaria dos gastos: As propostas de gasto e a súa autorización.5. Funcións e tarefas básicas dun sepultureiro.6. Cemiterios: concepto e clases.7. Sepulturas: concepto, clases e uso.8. Unidades de enterramento. Tipos: fosas, nichos, columbarios. Condicións e medidas mínimas.9. Definicións e conceptos básicos: cadáver, restos cadavéricos, depósito de cadáveres, cremación, crematorio, inhumación e exhumación.10. Inhumacións, exhumacións e transporte de cadáveres. Procedemento e protocolos fixados pola normativa aplicable. Normas sanitarias aplicables.11. Decreto 151/2014, de 20 de novembro, de sanidade mortuoria de Galicia 12. Normativa do Concello de Fene sobre cemiterio municipal.13. Movementos de terras. Excavacións, recheos e compactacións. Cimentacións: Tipos, formigóns e morteiros; características e propiedades. Resistencia e consistencia.14. Construción de muros e tabiques: Tipoloxía e características. Pedras naturais e artificiais. Prefabricados de formigón e outros materiais.15. Ferramentas do servizo de cemiterios. Estadas.16. Revestimentos e aillamentos: Enfoscados, enlucidos, alicatados, lousas, baldosas, placas. Pinturas e impermeabilización. Cubertas 17. Nocións básicas de seguridade e hixiene no traballo: obrigas dos traballadores en materia de prevención de riscos laborais e seguridade laboral. Recursos preventivos. SEGUNDO.–Convocar o proceso selectivo para o nomeamento dun oficial sepultureiro, en réxime de funcionario/a interino/a, e configuración dunha listaxe de aspirantes, mediante concurso-oposición. O prazo de presentación de solicitudes de participación será de 10 días hábiles, contados a partir do seguinte ao da publicación destas bases de selección no Boletín Oficial da Provincia. Fene, 14 de setembro de 2018. O alcalde Gumersindo P. Galego Feal